钦定古今图书集成/明伦汇编/氏族典/第284卷 > 黄廉
## 钦定古今图书集成/明伦汇编/氏族典/第284卷 > 黄廉

按《宋史黄廉传》：“廉字夷仲，洪州分宁人。第进士，历州
县。熙宁初，或荐之王安石，安石与之言，问免役事，廉
据旧法以对甚悉。河朔被水，河南齐晋旱，淮、浙飞蝗，
江南疫疠。帝命廉体量振济东道，除司农丞。还报合
旨，擢利州路转运判官，复丞司农，为监察御史里行，
加集贤校理，提点河东刑狱。元祐元年，召为户部郎”
中。陆思闵《茶法》为川、陕害，遣廉使蜀按察。明年，还为
左司郎中，迁起居郎、集贤殿修撰。枢密都承旨。上官
均论其往附蔡确为狱，改陕西都转运使，拜给事中，
卒。